stanford-oval/wikipedia huggingface dataset:
ตำบลท่าไม้รวก
อาณาเขตพื้นที่

ตามประกาศกระทรวงมหาดไทย เรื่อง กำหนดท้องที่ ประกาศในราชกิจจานุเบกษา เล่มที่ 114 ตอนพิเศษ 5 ข ลงวันที่ 15 มกราคม 2540 ดังนี้
ทิศเหนือ
ติดต่อกับตำบลวังไคร้ อำเภอท่ายาง จังหวัดเพชรบุรี โดยมีแนวเริ่มต้นจากเนิน 481 ยอดเขาม้าลาย (เขาพระลาย) บริเวณพิกัด NQ 801234 ไปทางทิศตะวันออกตามลำห้วยไทรกระแทกบรรจบกับห้วยหนองหว้า ที่บริเวณพิกัด NQ844247 ไปทางทิศตะวันออกเฉียงเหนือตามลำห้วยหนองหว้า ตัดกับสะพาน คสล. บ้านแม่ประจันต์ ที่บริเวณพิกัด NQ 901259 ไปทางทิศตะวันออกเฉียงเหนือตามลำห้วยหนองหว้า ตัดกับสะพาน คสล. บ้านแม่ประจันต์ ที่บริเวณพิกัดNQ 901259 ไปทางทิศตะวันออกเฉียงเหนือตามลำห้วยหนองหว้า บรรจบห้วยแม่ประจันต์ ที่บริเวณพิกัด NQ918272 ไปทางทิศตะวันออกเฉียงเหนือ ตามลำห้วยแม่ประจันต์ (เดิม) สิ้นสุดที่ลำห้วยแม่ประจันต์ (เดิม) บรรจบกับแม่น้ำเพชรบุรี ที่บริเวณพิกัด NQ 931276 รวมระยะทางด้านทิศเหนือประมาณ 13 กิโลเมตร
ทิศตะวันออก
ติดต่อกับตำบลท่าคอย อำเภอท่ายาง ตำบลดอนขุนห้วย อำเภอชะอำ จังหวัดเพชรบุรี โดยมีแนวเขตเริ่มต้นจากลำห้วยแม่ประจันต์ (เดิม) บรรจบกับแม่น้ำเพชรบุรี ที่บริเวณพิกัด NQ 931276 ไปทางทิศใต้ตามแนวแม่น้ำเพชรบุรี ถึงจุดที่แม่น้ำเพชรบุรีบรรจบกับแนวเขตที่ดินป้ายหมู่บ้านหนองชุมแสง บริเวณพิกัด NQ 930257 ไปทางทิศใต้ตามแนวเขตที่ดินประมาณ 100 เมตร ตัดกับถนนชลประทานเขื่อนเพชร-เขาลูกช้าง ที่บริเวณพิกัด NQ 930255 ป้ายเขตหมู่บ้านหนองชุมแสง ไปทางทิศใต้ ตามแนวเขตที่ดินแนวเชิงเขามดแดง จดสระน้ำเชิงเขามดแดงบรรจบกับถนนแบ่งเขตดอนขุนห้วย 1 กับดอนขุนห้วย 2 ที่บริเวณพิกัด NQ 939222 ไปทางทิศใต้ตามแนวสันเขานางด่าง ผ่านเนิน 258 เนิน 296 เนิน 200 เขาหลังถนนเนิน 399 เขาน้ำหยด เนิน 500 เนิน 601 ไปทางทิศใต้ตามแนวลำห้วยธรรมชาติ สิ้นสุดที่ห้วยธรรมชาติ บรรจบกับห้วยหินเพลิง และห้วยพังพอน บริเวณพิกัด NQ 913131 รวมระยะทางด้านทิศตะวันออกประมาณ 19 กิโลเมตร
ทิศใต้
ติดต่อกับตำบลเขากระปุก อำเภอท่ายาง จังหวัดเพชรบุรี โดยมีแนวเขตเริ่มต้นจากจุดบรรจบห้วยธรรมชาติ ห้วยพักพอน และห้วยหินเพลิง บริเวณพิกัด NQ 913131 ไปทางทิศตะวันตก ตามแนวลำห้วยพังพอน สิ้นสุดที่ห้วยพังพอนตัดกับถนน รพช. สายเขาลูกช้าง-หนองโรง บริเวณพิกัด NQ 869122 รวมระยะทางด้านทิศใต้ประมาณ 4.5 กิโลเมตร
ทิศตะวันตก
ติดต่อกับตำบลกลัดหลวง อำเภอท่ายาง ตำบลแก่งกระจาย อำเภอแก่งกระจาน จังหวัดเพชรบุรี โดยมีแนวเขตเริ่มต้นจากจุดตัดห้วยพังพอนกับถนน รพช.สายเขาลูกช้าง-หนองโรง ที่บริเวณพิกัด NQ 869122 ไปทางเหนือตามแนวถนน รพช. บรรจบกับถนนทางเข้าบ้านท่ากระทุ่ม ที่บริเวณพิกัด NQ 869151 ไปทางทิศตะวันตกตามแนวถนนทางเข้าบ้านท่ากระทุ่ม บรรจบกับแม่น้ำเพชรบุรี บริเวณพิกัด NQ 860154 ไปทางทิศเหนือตามลำน้ำเพชรบุรี บรรจบกับห้วยธรรมชาติ (ห้วยโป่ง) ที่บริเวณพิกัด NQ 864192 ไปทางทิศตะวันตกตามลำห้วยธรรมชาติ (ห้วยโป่ง) ผ่านเนิน 232 เทือกเขาลันชัน สิ้นสุดที่เนิน 481 เขาม้าลาย (เขาพระลาย) บริเวณพิกัด NQ 801234 รวมระยะทาง ทางทิศตะวันตกประมาณ 16 กิโลเมตร
แหล่งข้อมูลอื่น

เว็บไซต์เทศบาลตำบลท่าไม้รวก เก็บถาวร 2022-02-11 ที่ เวย์แบ็กแมชชีน
| ด ค กตำบลในจังหวัดเพชรบุรี |
| --- | --- | --- |
| อำเภอแก่งกระจาน |  แก่งกระจาน  ป่าเด็ง  พุสวรรค์  วังจันทร์  สองพี่น้อง  ห้วยแม่เพรียง  |  |
| อำเภอเขาย้อย |  เขาย้อย  ทับคาง  บางเค็ม  สระพัง  หนองชุมพล  หนองชุมพลเหนือ  หนองปรง  หนองปลาไหล  ห้วยท่าช้าง  ห้วยโรง  |  |
| อำเภอชะอำ |  เขาใหญ่  ชะอำ  ดอนขุนห้วย  นายาง  บางเก่า  ไร่ใหม่พัฒนา  สามพระยา  หนองศาลา  ห้วยทรายเหนือ  |  |
| อำเภอท่ายาง |  กลัดหลวง  เขากระปุก  ท่าคอย  ท่าไม้รวก  ท่ายาง  ท่าแลง  บ้านในดง  ปึกเตียน  มาบปลาเค้า  ยางหย่อง  วังไคร้  หนองจอก  |  |
| อำเภอบ้านลาด |  ตำหรุ  ถ้ำรงค์  ท่าช้าง  ท่าเสน  บ้านทาน  บ้านลาด  บ้านหาด  โรงเข้  ไร่โคก  ไร่มะขาม  ไร่สะท้อน  ลาดโพธิ์  สมอพลือ  สะพานไกร  หนองกระเจ็ด  หนองกะปุ  ห้วยข้อง  ห้วยลึก  |  |
| อำเภอบ้านแหลม |  ท่าแร้ง  ท่าแร้งออก  บางแก้ว  บางขุนไทร  บางครก  บางตะบูน  บางตะบูนออก  บ้านแหลม  ปากทะเล  แหลมผักเบี้ย  |  |
| อำเภอเมืองเพชรบุรี |  คลองกระแชง  ช่องสะแก  ดอนยาง  ต้นมะพร้าว  ต้นมะม่วง  ท่าราบ  ธงชัย  นาพันสาม  นาวุ้ง  บางจาก  บางจาน  บ้านกุ่ม  บ้านหม้อ  โพพระ  โพไร่หวาน  ไร่ส้ม  วังตะโก  เวียงคอย  สำมะโรง  หนองขนาน  หนองพลับ  หนองโสน  หัวสะพาน  หาดเจ้าสำราญ  |  |
| อำเภอหนองหญ้าปล้อง |  ท่าตะคร้อ  ยางน้ำกลัดเหนือ  ยางน้ำกลัดใต้  หนองหญ้าปล้อง  |  |
| ด ค กองค์กรปกครองส่วนท้องถิ่นระดับล่างในจังหวัดเพชรบุรี |
| --- | --- | --- |
| เทศบาลเมือง |  ชะอำ  เพชรบุรี  |  |
| เทศบาลตำบล |  เขาย้อย  ท่าไม้รวก  ท่ายาง  ท่าแลง  นายาง  บางเก่า  บางตะบูน  บ้านลาด  บ้านแหลม  หนองขนาน  หนองจอก  หัวสะพาน  หาดเจ้าสำราญ  |  |
| องค์การบริหารส่วนตำบล |  กลัดหลวง  แก่งกระจาน  เขากระปุก  เขาย้อย  ช่องสะแก  ดอนยาง  ต้นมะพร้าว  ต้นมะม่วง  ตำหรุ  ถ้ำรงค์  ท่าคอย  ท่าช้าง  ท่าตะคร้อ  ท่าแร้ง  ท่าแร้งออก  ท่าเสน  ธงชัย  นาพันสาม  นาวุ้ง  บางแก้ว  บางขุนไทร  บางครก  บางจาก  บางจาน  บางตะบูน  บ้านกุ่ม  บ้านทาน  บ้านในดง  บ้านหม้อ  บ้านหาด  บ้านแหลม  ปากทะเล  ป่าเด็ง  ปึกเตียน  พุสวรรค์  โพพระ  โพไร่หวาน  มาบปลาเค้า  ยางน้ำกลัดใต้  ยางหย่อง  โรงเข้  ไร่โคก  ไร่มะขาม  ไร่ส้ม  ไร่สะท้อน  ไร่ใหม่พัฒนา  วังไคร้  วังจันทร์  สมอพลือ  สองพี่น้อง  สามพระยา  สำมะโรง  หนองกระเจ็ด  หนองกะปุ  หนองจอก  หนองชุมพล  หนองชุมพลเหนือ  หนองปรง  หนองปลาไหล  หนองพลับ  หนองศาลา  หนองโสน  หนองหญ้าปล้อง  ห้วยทรายเหนือ  ห้วยท่าช้าง  ห้วยแม่เพรียง  ห้วยโรง  ห้วยลึก  แหลมผักเบี้ย  |  |
โรงภาพยนตร์ทหานบก

| โรงภาพยนตร์ทหานบก |
| --- | --- |
ด้านหน้าอาคารโรงภาพยนตร์ทหานบก จังหวัดลพบุรี ในปัจจุบัน

ข้อมูลทั่วไป
เมือง: จังหวัดลพบุรี
ประเทศ:  ไทย
โรงภาพยนตร์ทหานบก (ป้ายด้านหน้าสะกด ภาพยนตร์ทหานบก)  เป็นโรงภาพยนตร์ที่มีความเก่าแก่ และในอดีตก็นับเป็นโรงภาพยนตร์ที่ทันสมัยที่สุดในประเทศอีกแห่งหนึ่งด้วย ซึ่งตั้งอยู่ใกล้กับวงเวียนศรีสุริโยทัย อำเภอเมือง จังหวัดลพบุรี ปัจจุบันอยู่ในความดูแลของกรมธนารักษ์
ประวัติ

อาคารประวัติโรงภาพยนตร์ทหานบกเป็นสถานที่ประวัติศาสตร์ และศิลปกรรมที่สำคัญแห่งหนึ่งของจังหวัดลพบุรี ซึ่งเป็นสถานที่ทีสร้างขึ้นโดยมติคณะรัฐมนตรีเมื่อ  พ.ศ. 2482 สมัยที่ท่านจอมพล แปลก พิบูลสงคราม เมื่อครั้งดำรงตำแหน่งนายกรัฐมนตรี เพื่อถูกสร้างให้เป็นรมณียสถานของเมืองลพบุรีรวมทั้งอาจจะใช้ประโยชน์เป็นที่ประชุมสภาได้หากเกิดเหตุคับขันของสงครามโลกและจำเป็นต้องย้ายเมืองหลวงมา ณ จังหวัดนี้ และมีรูปแบบสถาปัตยกรรมที่เป็นเอกลักษณ์ของยุคสมัย คือสถาปัตยกรรมแบบอลังการศิลป์ที่หาดูได้ยากในประเทศไทย  ตลอดจนเป็นสถาปัตยกรรมโรงมหรสพที่ทันสมัยที่เก่าแก่ที่สุดของประเทศไทยรองจากโรงมหรสพเฉลิมกรุง อีกทั้งเป็นสถาปัตยกรรมอายุนานถึง  70 ปี แล้ว
วันประมงแห่งชาติ

วันประมงแห่งชาติ ตรงกับวันที่ 21 กันยายนของทุกปี เพื่อเป็นการสนับสนุนในการทำอาชีพประมง และเป็นที่ระลึก สร้างขวัญกำลังใจในการประกอบอาชีพของชาวประมงไทย
กิจกรรม

มีการจัดกิจกรรมด้านการประมงโดยหน่วยงานที่เกี่ยวข้องในด้านนี้ เช่น กรมประมง กิจกรรมที่สำคัญเช่น การปล่อยพันธุ์ปลาหายากหรือขยายพันธุ์ได้ยากลงสู่แหล่งน้ำ และวันนี้ยังเป็นที่รู้กันว่าจะมีการหยุดการทำประมง หยุดการหาปลา ทำร้ายและฆ่าปลาหนึ่งวัน และส่งเสริมให้มีการปล่อยปลาในแหล่งน้ำต่าง ๆ รวมทั้งในทะเล เพื่อเป็นการชดเชยสำหรับการที่ได้ทำการประมงมาตลอดปี นอกจากนี้วันที่ 13 เมษายน ทางราชการยังถือว่าเป็น "วันขยายพันธุ์ปลาแห่งชาติ" อีกด้วย
โลซัง เซ็งเค

โลซัง เซ็งเค (ทิเบต: བློ་བཟང་སེང་གེ, ไวลี: blo bzang seng ge, พินอินทิเบต: lo sang sêng kê) นักกฎหมายชาวทิเบต เป็นหนึ่งในนักเคลื่อนไหวเพื่อเรียกร้องเอกราชให้กับทิเบต ปัจจุบันได้รับเลือกตั้งให้เป็น Kalon Tripa หรือ นายกรัฐมนตรีของรัฐบาลพลัดถิ่นของทิเบต เมื่อวันที่ 11 เมษายน พ.ศ. 2554  และเข้าสาบานตนเพื่อรับตำแหน่งเมื่อวันที่ 8 สิงหาคม พ.ศ. 2554  สืบต่อจากโลซัง เซ็งเค ซัมทงรินโปเช องค์ที่ 5 และจะเป็นผู้นำทางการเมืองของทิเบตพลัดถิ่น หลังจากทะไลลามะ องค์ที่สิบสี่ ทรงปรารถนาจะยุติบทบาททางการเมืองของพระองค์ลง
โลซัง เซ็งเค เกิดที่เมืองดาร์จีลิง ประเทศอินเดีย เมื่อ พ.ศ. 2511 จบการศึกษาจากมหาวิทยาลัยเดลี และได้รับทุนฟูลไบรท์ไปศึกษาต่อด้านกฎหมายในระดับปริญญาโทและปริญญาเอกที่มหาวิทยาลัยฮาร์วาร์ด
แหล่งข้อมูลอื่น

Interview of Lobsang Sangay as Tibetan Prime Minister in Exile by Asia Times เก็บถาวร 2011-08-06 ที่ Archive-It
Dr.Lobsang Sangay • Special Meeting in Dharamsala
Audio of the Lobsang Sangay HARDtalk BBC interview
จรัญ มะลูลีม

ศาสตราจารย์ ดร.จรัญ มะลูลีม  อาจารย์ประจำคณะรัฐศาสตร์ มหาวิทยาลัยธรรมศาสตร์  นักวิชาการด้านตะวันออกกลางศึกษา  อดีตที่ปรึกษานายกรัฐมนตรี พ.ต.ท.ทักษิณ ชินวัตร กรรมการในคณะกรรมมาธิการวิสามัญพิจารณาศึกษาการลอบวางระเบิด และก่อความไม่สงบเรียบร้อยในพื้นที่จังหวัดชายแดนภาคใต้
ประวัติ

ดร.จรัญ มะลูลีม มีพื้นเพเดิมเป็นชาวจังหวัดพระนครศรีอยุธยา  จบการศึกษา B.A. Political Science, M.A. Political Science, M.Phil. West Asian Studies, Ph.D. West Asian Studies และ Diploma in Applied Art จาก Aligarh Muslim University ประเทศอินเดีย  ปัจจุบันเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ สาขาการระหว่างประเทศ  ตำแหน่งศาสตราจารย์
ดร.จรัญ เป็นนักวิชาการที่เชี่ยวชาญด้านตะวันออกกลางศึกษาและโลกมุสลิมคนสำคัญในประเทศไทย  จึงมักได้รับเชิญเป็นอาจารย์พิเศษและวิทยากรพิเศษในมหาวิทยาลัยและองค์กรอื่นๆทั้งในและต่างประเทศ  นอกจากนี้แล้วก็ยังเขียนบทความลงในวารสารที่เกี่ยวข้องกับโลกมุสลิมอย่างต่อเนื่อง
นอกจากนี้ยังมีผลงานทางวิชาการสคัญอีกมากมาย  โดยในส่วนของงานแปลนั้นมีหลายผลงานด้วยกัน เช่น แปลหนังสือประวัติศาสตร์ชนชาติอาหรับจากงานเขียนของอัลเบิร์ต ฮูรานีและมาลิส รูทเวน  แปลหนังสือศาสนากับโลกจากงานเขียนมุรตะฎอ มุเฏาะฮารี แปลหนังสือความสัมพันธ์ทางสังคมในอิสลามจากงานเขียนของซัยยิด มุฮัมหมัดและฮุเซน ตะบะตาบาอีย์ เป็นต้น ส่วนงานเขียนนั้นก็มีหลายผลงานด้วยกัน เช่น หนังสือภูมิภาคอ่าวเปอร์เซียหลังสงคราม หนังสือวิกฤต ฮินดู-มุสลิม : จากอโยธยาสู่บอมเบย์ = Hindu-Muslim conflict : Ayodhya to Bombay หนังสืออิรักหลังสงคราม เป็นต้น  รวมถึงยังเป็นบรรณาธิการหนังสือที่สำคัญ เช่น  หนังสือสัจธรรมแห่งฮัจญ์  หนังสือความเป็นจริงในตะวันออกกลาง(บรรณาธิการร่วมกับเสาวนีย์ จิตต์หมวด) และหนังสือปรัชญาอิสลาม(อิมรอน มะลูลีมและกิติมา อมรทัตค้นคว้าและเรียบเรียง) เป็นต้น
เมื่อพ.ต.ท.ทักษิณ ชินวัตรเป็นนายกรัฐมนตรี  ได้แต่งตั้ง ดร.จรัญเป็นที่ปรึกษานายกรัฐมนตรี  โดยให้คำปรึกษาเกี่ยวกับความสัมพันธ์กับประเทศตะวันออกกลาง โลกมุสลิม และกิจการศาสนาอิสลามภายในประเทศ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. ไม่ปรากฏ –  เหรียญจักรพรรดิมาลา (ร.จ.พ.)
บาร์นาบัส ซีบูซีโซ ดลามีนี

| บาร์นาบัส ซีบูซีโซ ดลามีนี |
| --- | --- |


นายกรัฐมนตรีสวาซีแลนด์ (ครั้งแรก)
ดำรงตำแหน่ง 26 กรกฎาคม พ.ศ. 2539 – 29 กันยายน พ.ศ. 2546
ก่อนหน้า: ชีชายี นซูมาโล
ถัดไป: ปอล ชาบังกู
กษัตริย์: สมเด็จพระราชาธิบดีอึมสวาตีที่ 3
นายกรัฐมนตรีสวาซีแลนด์ (ครั้งที่ 2)
ดำรงตำแหน่ง 23 ตุลาคม พ.ศ. 2551 – 4 กันยายน พ.ศ. 2561
กษัตริย์: สมเด็จพระราชาธิบดีอึมสวาตีที่ 3
ก่อนหน้า: เบห์คี ดลามีนี
ถัดไป: วินเซนต์ อึมลังกา (รักษาการ)
 
ข้อมูลส่วนบุคคล
เกิด: 15 พฤษภาคม พ.ศ. 2485
เสียชีวิต: 28 กันยายน พ.ศ. 2561 (76 ปี)

บาร์นาบัส ซีบูซีโซ ดลามีนี (สวาซี: Barnabas Sibusiso Dlamini; 15 พฤษภาคม พ.ศ. 2485 – 28 กันยายน พ.ศ. 2561) เป็นอดีตนายกรัฐมนตรีของประเทศสวาซีแลนด์ เขาเป็นนายกรัฐมนตรีช่วง พ.ศ. 2539–2546 และได้ดำรงตำแหน่งอีกครั้งในเดือนธันวาคม พ.ศ. 2551
ดลามีนีเคยเป็นรัฐมนตรีว่าการกระทรวงการคลังใน พ.ศ. 2527–2536 เขายังเคยเป็นกรรมการบริหารกองทุนการเงินระหว่างประเทศ (ไอเอ็มเอฟ) ในช่วง พ.ศ. 2539–2546 เขาดำรงตำแหน่งนายกรัฐมนตรี และใน พ.ศ. 2546 เขาเป็นสมาชิกของสภาที่ปรึกษาของสมเด็จพระราชาธิบดีอึมสวาตีที่ 3
ดลามีนีเป็นผู้สมัครที่ได้รับการสนับสนุนจากรัฐบาลสวาซิแลนด์ให้ดำรงตำแหน่งประธานคณะกรรมการสหภาพแอฟริกาในช่วงต้นปี พ.ศ. 2551 รัฐบาลได้ถอนการสมัครรับเลือกตั้งของเขาออกจากประชาคมเพื่อการพัฒนาแอฟริกาตอนใต้ (SADC) เพื่อที่จะสามารถที่จะสมัครในรายการเดียว
ภายหลังจากการเลือกตั้งรัฐสภาในเดือนกันยายน พ.ศ. 2551 ดลามีนีได้รับการแต่งตั้งเป็นนายกรัฐมนตรีอีกครั้งโดยสมเด็จพระราชาธิบดีอึมสวาตีที่ 3เมื่อวันที่ 16 ตุลาคม พ.ศ. 2551
บาร์นาบัส ซีบูซีโซ ดลามีนี เสียชีวิตเมื่อวันที่ 28 กันยายน พ.ศ. 2561 สิริอายุรวม 76 ปี
คณะสิ่งแวดล้อม มหาวิทยาลัยเกษตรศาสตร์

| --- | --- |
Faculty of Environment, Kasetsart University

สถาปนา: 23 พฤศจิกายน พ.ศ. 2518; 48 ปีก่อน (2518-11-23) (วิทยาลัยสิ่งแวดล้อม)  11 มิถุนายน พ.ศ. 2539; 28 ปีก่อน (2539-06-11) (ภาควิชาวิทยาศาสตร์สิ่งแวดล้อม คณะวิทยาศาสตร์)    30 กรกฎาคม พ.ศ. 2555; 12 ปีก่อน (2555-07-30) (คณะสิ่งแวดล้อม)
สังกัดการศึกษา: มหาวิทยาลัยเกษตรศาสตร์
คณบดี: ผศ.ดร.สุรัตน์ บัวเลิศ
ที่อยู่: วิทยาเขตบางเขน  50 ถนนงามวงศ์วาน แขวงลาดยาว เขตจตุจักร กรุงเทพมหานคร 10900  วิทยาเขตกำแพงแสน  1 หมู่ 6 ตำบลกำแพงแสน อำเภอกำแพงแสน จังหวัดนครปฐม 73140
สี:   สีเขียวอมทอง
เว็บไซต์: envi.ku.ac.th

คณะสิ่งแวดล้อม มหาวิทยาลัยเกษตรศาสตร์ เป็นหนึ่งในคณะของมหาวิทยาลัยเกษตรศาสตร์ จัดการเรียนการสอนเพื่อผลิตบัณฑิตทางด้านสิ่งแวดล้อม ทั้งในระดับ ปริญญาตรี ปริญญาโท และปริญญาเอก โดยการปรับปรุงหน่วยงานของมหาวิทยาลัยเกษตรศาสตร์ โดยรวม วิทยาลัยสิ่งแวดล้อม และ ภาควิชาวิทยาศาสตร์สิ่งแวดล้อม คณะวิทยาศาสตร์ เข้าเป็น คณะสิ่งแวดล้อม
ประวัติ > สมัยวิทยาลัยสิ่งแวดล้อม

เมื่อ 23 พฤศจิกายน พ.ศ. 2518 มหาวิทยาลัยเกษตรศาสตร์ได้มีการจัดทำหลักสูตรในสาขาวิชาวิทยาศาสตร์สิ่งแวดล้อม ภายใต้การดูแลของภาควิชาอนุรักษวิทยา คณะวนศาสตร์ ร่วมกับ บัณฑิตวิทยาลัย ต่อมา ได้มีการประชุมเพื่อจัดทำหลักสูตรทางด้านสิ่งแวดล้อม ระหว่าง จุฬาลงกรณ์มหาวิทยาลัย มหาวิทยาลัยมหิดล และมหาวิทยาลัยเกษตรศาสตร์ขึ้น หลังจากนั้น จึงมีการเสนอหลักสูตรต่อบัณฑิตวิทยาลัยและสภามหาวิทยาลัยเกษตรศาสตร์ และเริ่มรับนิสิตปริญญาโทรุ่นแรก ในปี พ.ศ. 2520
ปี พ.ศ. 2542 ได้มีการเสนอ "โครงการจัดตั้งคณะสิ่งแวดล้อม" ขึ้น และได้เปลี่ยนเป็น "วิทยาลัยสิ่งแวดล้อม" โดยได้รับการอนุมัติจัดตั้งเมื่อวันที่ 20 ธันวาคม พ.ศ. 2542 โดยกำหนดให้วันที่ 23 พฤศจิกายน ของทุกปี เป็น "วันสถาปนาวิทยาลัยสิ่งแวดล้อม"
ประวัติ > สมัยภาควิชาวิทยาศาสตร์สิ่งแวดล้อม

เมื่อวันที่ 15 ตุลาคม พุทธศักราช 2538 หลักสูตร วิทยาศาสตรบัณฑิต สาขาวิชาวิทยาศาสตร์สิ่งแวดล้อม คณะวิทยาศาสตร์ มหาวิทยาลัยเกษตรศาสตร์ ได้รับความเห็นชอบจากทบวงมหาวิทยาลัย จึงได้มีการจัดตั้ง “ภาควิชาวิทยาศาสตร์สิ่งแวดล้อม” ขึ้นอย่างเป็นทางการในปี พุทธศักราช 2539 ตามประกาศในราชกิจจานุเบกษา วันที่ 11 มิถุนายน พุทธศักราช 2539 และเริ่มรับนิสิตระดับปริญญาตรีรุ่นแรกในปีเดียวกัน
ประวัติคณะสิ่งแวดล้อม

วันที่ 30 กรกฎาคม พ.ศ.  2555 สภามหาวิทยาลัยเกษตรศาสตร์ได้ปรับปรุงหน่วยงานโดยโอนทรัพย์สินบุคลากรและนิสิตจากวิทยาลัยสิ่งแวดล้อม กับภาควิชาวิทยาศาสตร์สิ่งแวดล้อม คณะวิทยาศาสตร์  ไปสังกัดคณะสิ่งแวดล้อม ซึ่งได้จัดตั้งขึ้นมาใหม่ โดยวิทยาลัยสิ่งแวดล้อมได้จัดตั้งเป็นภาควิชาวิทยาศาสตร์สิ่งแวดล้อม และภาควิชาวิทยาศาสตร์สิ่งแวดล้อม คณะวิทยาศาสตร์ได้จัดตั้งเป็นภาควิชาเทคโนโลยีและการจัดการสิ่งแวดล้อม ซึ่งเป็นชื่อตามหลักสูตรในระดับบัณฑิตศึกษาในขณะนั้น
ปี พ.ศ. 2563 คณะสิ่งแวดล้อมได้ดำเนินโครงการขยายโอกาสทางการศึกษาและวิจัยของคณะสิ่งแวดล้อมสู่วิทยาเขตกำแพงแสน ในหลักสูตรหลักสูตรวิทยาศาสตรบัณฑิต สาขาวิทยาศาสตร์และเทคโนโลยีสิ่งแวดล้อม จำนวน 80 คน/รุ่น และปี พ.ศ. 2565 ในหลักสูตรวิทยาศาสตรบัณฑิต สาขาการจัดการสิ่งแวดล้อม จำนวน 80 คน/รุ่น
หน่วยงาน

ภาควิชา สำนัก สถาบัน และศูนย์ ภายในคณะสิ่งแวดล้อม ประกอบด้วย 1 สำนักงาน 2 ภาควิชา 2 ศูนย์ และ 4 โครงการ โดยมีรายละเอียด ดังนี้
| --- | --- |
 สำนักงานเลขานุการ เก็บถาวร 2019-06-09 ที่ เวย์แบ็กแมชชีน  ภาควิชาวิทยาศาสตร์สิ่งแวดล้อม  ภาควิชาเทคโนโลยีและการจัดการสิ่งแวดล้อม  ศูนย์วิจัยและบริการวิชาการสิ่งแวดล้อม เก็บถาวร 2019-06-21 ที่ เวย์แบ็กแมชชีน:  ศูนย์เชี่ยวชาญเฉพาะทางด้านกลยุทธ์ธุรกิจที่เป็นมิตรต่อสิ่งแวดล้อม เก็บถาวร 2017-09-22 ที่ เวย์แบ็กแมชชีน  โครงการประเมินผลกระทบสิ่งแวดล้อม เก็บถาวร 2019-06-17 ที่ เวย์แบ็กแมชชีน  โครงการติดตามลักษณะทางอุตุนิยมวิทยาใกล้ผิวดิน และมลสารทางอากาศสำหรับประเทศไทย เก็บถาวร 2019-06-13 ที่ เวย์แบ็กแมชชีน  โครงการศึกษาวิจัยและพัฒนาสิ่งแวดล้อมแหลมผักเบี้ยอันเนื่องมาจากพระราชดำริ เก็บถาวร 2019-05-29 ที่ เวย์แบ็กแมชชีน  โครงการขยายโอกาสทางการศึกษาและวิจัยของคณะสิ่งแวดล้อมสู่วิทยาเขตกำแพงแสน อีก 1  โครงการ
หลักสูตร > หลักสูตรที่เปิดการเรียนการสอน

|  ระดับปริญญาตรี |  ระดับปริญญาโท |  ระดับปริญญาเอก |
| --- | --- | --- |
|  หลักสูตรวิทยาศาสตรบัณฑิต (วท.บ.) สาขาวิชาวิทยาศาสตร์และเทคโนโลยีสิ่งแวดล้อม  สาขาวิชาการจัดการสิ่งแวดล้อม |  หลักสูตรวิทยาศาสตรมหาบัณฑิต (วท.ม) สาขาวิชาวิทยาศาสตร์สิ่งแวดล้อม  สาขาวิชาเทคโนโลยีและการจัดการสิ่งแวดล้อม |  หลักสูตรวิทยาศาสตรดุษฎีบัณฑิต (ปร.ด) สาขาวิชาวิทยาศาสตร์สิ่งแวดล้อม  สาขาวิชาเทคโนโลยีและการจัดการสิ่งแวดล้อม |
หลักสูตร > หลักสูตรที่เปิดการเรียนการสอนในอนาคต

|  ระดับปริญญาตรี |  ระดับปริญญาโท |  ระดับปริญญาเอก |
| --- | --- | --- |
|  หลักสูตรวิทยาศาสตรบัณฑิต (วท.บ.) สาขาวิชาการจัดการทรัพยากรธรรมชาติและระบบสารสนเทศสิ่งแวดล้อม  สาขาวิชา Natural Resource Management and Environmental Information Systems (นานาชาติ)  สาขาวิชาสิ่งแวดล้อมศึกษา (ไทย) |  หลักสูตรวิทยาศาสตรมหาบัณฑิต (วท.ม) |  หลักสูตรวิทยาศาสตรดุษฎีบัณฑิต (ปร.ด) สาขาสิ่งแวดล้อมศึกษา (ไทย)  การจัดการทรัพยากรธรรมชาติและระบบสารสนเทศสิ่งแวดล้อม (ไทย) |
ทำเนียบคณบดี

คณะสิ่งแวดล้อม มหาวิทยาลัยเกษตรศาสตร์มีคณบดีมาแล้ว 1 ท่าน ดังรายนามต่อไปนี้
| 0 | 1 | 2 |
| --- | --- | --- |
ทำเนียบคณบดีคณะสิ่งแวดล้อม มหาวิทยาลัยเกษตรศาสตร์ 
|  รายนามคณบดี |  ระยะเวลาในการดำรงตำแหน่ง |  |
| 1. ผู้ช่วยศาสตราจารย์ ดร.สุรัตน์ บัวเลิศ | พ.ศ. 2555 - ปัจจุบัน |  |

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
อันดับและมาตรฐาน

ดูเพิ่ม: การจัดอันดับของมหาวิทยาลัยเกษตรศาสตร์
ผลการจัดอันดับแยกตามสาขา QS world university ranking by subject  คณะสิ่งแวดล้อม มหาวิทยาลัยเกษตรศาสตร์ ได้รับการจัดอันดับให้ติดอันดับโลกในกลุ่ม Natural Sciences สาขา Environmental Sciences ติดต่อกันหลายปี รายละเอียดดังนี้
| --- | --- |
QS World University Rankings by Subject 
กลุ่ม Natural Sciences
QS Environmental Sciences: 301-350 (2022)
: 301-350 (2021)
: 251-300 (2020)
: 251-300 (2019)
: 201-250 (2018)
: 201-250 (2017)
: 251-300 (2016)
อันดับและมาตรฐาน > ผลการจัดอันดับ ประจำปี 2022

กลุ่ม Natural Sciences
อันดับที่ 301-350 ของโลก
- สาขา Environmental Sciences
อันดับและมาตรฐาน > ผลการจัดอันดับ ประจำปี 2021

กลุ่ม Natural Sciences
อันดับที่ 301-350 ของโลก
- สาขา Environmental Sciences
อันดับและมาตรฐาน > ผลการจัดอันดับ ประจำปี 2020

กลุ่ม Natural Sciences
อันดับที่ 251-300 ของโลก
- สาขา Environmental Sciences
อันดับและมาตรฐาน > ผลการจัดอันดับ ประจำปี 2019

กลุ่ม Natural Sciences
อันดับที่ 251-300 ของโลก
- สาขา Environmental Sciences
อันดับและมาตรฐาน > ผลการจัดอันดับ ประจำปี 2018

กลุ่ม Natural Sciences
อันดับที่ 201-250 ของโลก
- สาขา Environmental Sciences
อันดับและมาตรฐาน > ผลการจัดอันดับ ประจำปี 2017

กลุ่ม Natural Sciences
อันดับที่ 201-250 ของโลก
- สาขา Environmental Sciences
อันดับและมาตรฐาน > ผลการจัดอันดับ ประจำปี 2016

กลุ่ม Natural Sciences
อันดับที่ 251-300 ของโลก
- สาขา Environmental Sciences
โครงการอันเนื่องมาจากพระราชดำริ

เนื่องจากมหาวิทยาลัยเกษตรศาสตร์ ได้รับมอบหมายให้ดำเนินการโครงการศึกษาวิจัยสิ่งแวดล้อมแหลมผักเบี้ย อันเนื่องจากพระราชดำริ โดยมอบหมายโครงการสหวิทยาการวิทยาศาสตร์สิ่งแวดล้อมต่อมาได้รับการจัดตั้งเป็น   วิทยาลัยสิ่งแวดล้อม มหาวิทยาลัยเกษตรศาสตร์ เป็นหน่วยงานหลักที่รับผิดชอบ โครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ ณ บ้านพะเนิน หมู่ 1 ตำบลแหลมผักเบี้ย อำเภอบ้านแหลม จังหวัดเพชรบุรี รหัสไปรษณีย์ 76100  ต่อมา วิทยาลัยสิ่งแวดล้อม ได้ถูกยุบรวมกับ ภาควิชาวิทยาศาสตร์สิ่งแวดล้อม คณะวิทยาศาสตร์ เป็น คณะสิ่งแวดล้อม ความรับผิดชอบหลักของโครงการนี้จึงไปอยู่กับ คณะสิ่งแวดล้อม
บุคคลสำคัญ

ดูเพิ่ม: รายนามบุคคลจากมหาวิทยาลัยเกษตรศาสตร์
คณะสิ่งแวดล้อม มหาวิทยาลัยเกษตรศาสตร์ มีบุคลากรและนิสิตเก่าที่สร้างคุณประโยชน์แก่วงการสิ่งแวดล้อม อาทิ
ศาสตราจารย์ ดร. เกษม จันทร์แก้ว (บุคลากร) อดีตอธิบดีกรมป่าไม้, อดีตที่ปรึกษานายกรัฐมนตรี ในรัฐบาลพลเอกเปรม ติณสูลานนท์, อดีตคณบดีวิทยาลัยสิ่งแวดล้อม มหาวิทยาลัยเกษตรศาสตร์ และอดีตรองอธิการบดีแห่งมหาวิทยาลัยเกษตรศาสตร์ ปัจจุบันเป็นผู้ทรงคุณวุฒิประจำคณะสิ่งแวดล้อม มหาวิทยาลัยเกษตรศาสตร์
ดร.วิจารย์ สิมาฉายา (ศิษย์เก่า - สวล.6) อดีตปลัดกระทรวงทรัพยากรธรรมชาติและสิ่งแวดล้อม
ธนินวัฒน์ พัฒนวีรคุณ (ศิษย์เก่า - สวล.14) พิธีกรรายการ 360 องศา
แหล่งข้อมูลอื่น

คณะสิ่งแวดล้อม มหาวิทยาลัยเกษตรศาสตร์
มหาวิทยาลัยเกษตรศาสตร์ เก็บถาวร 2013-08-07 ที่ เวย์แบ็กแมชชีน
| ด ค กมหาวิทยาลัยเกษตรศาสตร์ |
| --- | --- | --- |
| สัญลักษณ์ |  เพลงพระราชนิพนธ์ เกษตรศาสตร์  ต้นนนทรี  พระพิรุณทรงนาค  สีเขียว  |  |
| วิทยาเขต |  บางเขน  กำแพงแสน  เฉลิมพระเกียรติ จังหวัดสกลนคร  ศรีราชา  สุพรรณบุรี (โครงการ)  |  |
| บางเขน |  เกษตร  บริหารธุรกิจ  ประมง  มนุษยศาสตร์  วนศาสตร์  วิทยาศาสตร์  วิศวกรรมศาสตร์  ศึกษาศาสตร์  เศรษฐศาสตร์  สถาปัตยกรรมศาสตร์  สหวิทยาการจัดการและเทคโนโลยี  สังคมศาสตร์  สัตวแพทยศาสตร์  สิ่งแวดล้อม  อุตสาหกรรมเกษตร  เทคนิคการสัตวแพทย์  แพทยศาสตร์  พยาบาลศาสตร์  วิทยาลัยบูรณาการศาสตร์  บัณฑิตวิทยาลัย  วิทยาลัยนานาชาติ  ทันตแพทยศาสตร์ (โครงการ)  เภสัชศาสตร์ (โครงการ)  |  |
| กำแพงแสน |  เกษตร กำแพงแสน  วิศวกรรมศาสตร์ กำแพงแสน  วิทยาศาสตร์การกีฬาและสุขภาพ  ศิลปศาสตร์และวิทยาศาสตร์  ศึกษาศาสตร์และพัฒนศาสตร์  สัตวแพทยศาสตร์  สิ่งแวดล้อม  ประมง  อุตสาหกรรมบริการ  |  |
| เฉลิมพระเกียรติ   จังหวัดสกลนคร |  ศิลปศาสตร์และวิทยาการจัดการ  วิทยาศาสตร์และวิศวกรรมศาสตร์  ทรัพยากรธรรมชาติและอุตสาหกรรมเกษตร  สาธารณสุขศาสตร์  ศึกษาศาสตร์และวิทยาการการเรียนรู้ (โครงการ)  |  |
| ศรีราชา |  วิทยาการจัดการ  วิศวกรรมศาสตร์ศรีราชา  วิทยาศาสตร์ ศรีราชา  เศรษฐศาสตร์ ศรีราชา  พาณิชยนาวีนานาชาติ  ศูนย์นวัตกรรมการเกษตรบ่อทอง  |  |
| สถาบันสมทบ | วิทยาลัยการชลประทาน |  |
| โรงพยาบาล |  โรงพยาบาลเกษตรศาสตร์  โรงพยาบาลสัตว์บางเขน  โรงพยาบาลสัตว์หนองโพ  โรงพยาบาลสัตว์กำแพงแสน  โรงพยาบาลสัตว์หัวหิน  โรงพยาบาลสัตว์ ณ ทิพย์พิมาน  โรงพยาบาลเทคนิคสัตวแพทย์  |  |
| องค์กรนิสิต |  องค์การนิสิต  สภาผู้แทนนิสิต  องค์การบริหาร องค์การนิสิต  ชมรมนิสิต  สโมสรนิสิต  ชุมนุมนิสิต  เคยูแบนด์ (วงดนตรี)  |  |
| อื่น ๆ |  วิทยาลัยแพทยศาสตร์พระมงกุฎเกล้า  สวนแสนปาล์ม  อุทยานแมลงเฉลิมพระเกียรติ พระบาทสมเด็จพระเจ้าอยู่หัว  พิพิธภัณฑ์มด  วิทยุ มก.  ร.ร.สาธิตเกษตร  ร.ร.สาธิตเกษตร กำแพงแสน  ศูนย์ส่งเสริมและฝึกอบรมการเกษตรแห่งชาติ  สถานีรับสัญญาณดาวเทียมจุฬาภรณ์  สโมสรฟุตบอลมหาวิทยาลัยเกษตรศาสตร์  ศูนย์วิทยบริการมหาวิทยาลัยเกษตรศาสตร์ จังหวัดกระบี่  ศูนย์วิจัยและพัฒนาอาชีพแก่เกษตรกร จังหวัดลพบุรี  รายนามบุคคลจากมหาวิทยาลัยเกษตรศาสตร์  การจัดอันดับของมหาวิทยาลัยเกษตรศาสตร์  สถานีมหาวิทยาลัยเกษตรศาสตร์  |  |
 หมวดหมู่  โครงการ  สถานีย่อย 
| ด ค กคณบดีคณะสิ่งแวดล้อม มหาวิทยาลัยเกษตรศาสตร์ |
| --- | --- |
คณะสิ่งแวดล้อม: สุรัตน์ บัวเลิศ
| ด ค กรายชื่อคณะสิ่งแวดล้อมในประเทศไทย |
| --- | --- |
ระดับคณะวิชาหรือเทียบเท่า: เกษตรศาสตร์ (บางเขน และกำแพงแสน) • มหาสารคาม • มหิดล • สงขลานครินทร์ (หาดใหญ่) • สงขลานครินทร์ (ภูเก็ต)
ระดับภาควิชาหรือสาขาวิชา: เกษตรศาสตร์ (กำแพงแสน) •  เกษตรศาสตร์ (ศรีราชา) • ขอนแก่น • จุฬาลงกรณ์ • เชียงใหม่
รายชื่อ • หมวดหมู่ • โครงการ • สถานีย่อย
อำเภอกำแพงแสน

| อำเภอกำแพงแสน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kamphaeng Saen
อดีตสถานีรถไฟกำแพงแสน ในเส้นทางรถไฟสายใต้ ปัจจุบันมีฐานะเพียงที่หยุดรถ แต่ไม่มีรถไฟขบวนใดจอดรับส่งผู้โดยสาร ถูกยุบเป็นที่หยุดรถเมื่อวันที่ 15 ธันวาคม พ.ศ. 2519
คำขวัญ: เมืองเก่าโบราณ สถานผลิตนักบินประเทศ  แหล่งบัณฑิตการเกษตร เขตพื้นดินเนื้อดี อนุสาวรีย์อินทรศักดิ์ศจี ปฐพีแห่งความร่มเย็น
แผนที่จังหวัดนครปฐม เน้นอำเภอกำแพงแสน
พิกัด: 13°59′2″N 99°59′38″E﻿ / ﻿13.98389°N 99.99389°E﻿ / 13.98389; 99.99389
ประเทศ:  ไทย
จังหวัด: นครปฐม
พื้นที่
 • ทั้งหมด: 405.019 ตร.กม. (156.379 ตร.ไมล์)
ประชากร (2564)
 • ทั้งหมด: 126,281 คน
 • ความหนาแน่น: 311.79 คน/ตร.กม. (807.5 คน/ตร.ไมล์)
รหัสไปรษณีย์ : 73140, 73180 (เฉพาะตำบลกระตีบ ห้วยม่วง สระพัฒนา และหมู่ที่ 1, 3-5, 11, 14, 16, 22-23 ตำบลสระสี่มุม)
รหัสภูมิศาสตร์: 7302
ที่ตั้งที่ว่าการ: ที่ว่าการอำเภอกำแพงแสน หมู่ที่ 1 ถนนมาลัยแมน ตำบลทุ่งกระพังโหม อำเภอกำแพงแสน จังหวัดนครปฐม 73140
 ส่วนหนึ่งของสารานุกรมประเทศไทย
กำแพงแสน เป็นอำเภอหนึ่งในจังหวัดนครปฐม
ชมพูพันธุ์ทิพย์ ที่ถนนในมหาวิทยาลัยเกษตรศาสตร์ วิทยาเขตกำแพงแสน
ที่ตั้งและอาณาเขต

อำเภอกำแพงแสนมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอสองพี่น้อง (จังหวัดสุพรรณบุรี)
ทิศตะวันออก ติดต่อกับอำเภอบางเลนและอำเภอดอนตูม
ทิศใต้ ติดต่อกับอำเภอเมืองนครปฐม และอำเภอบ้านโป่ง (จังหวัดราชบุรี)
ทิศตะวันตก ติดต่อกับอำเภอท่ามะกา (จังหวัดกาญจนบุรี)